alexandrainst/scandi-wiki huggingface dataset:
Riksdagsvalget i Finland 2015

Riksdagsvalget i Finland 2015 ble avholdt over hele Finland den 19. april 2015, og valgte 200 representanter til Riksdagen for perioden 2015–2019. Representantene ble valgt ved forholdstallsvalg i 13 valgkretser. Til forskjell fra tidligere valg måtte partiene over en nasjonal sperregrense på 3 % av stemmene for å bli representert, men hadde anledning til å inngå i listeforbund i den enkelte valgkrets. Velgerne hadde mulighet til å forhåndsstemme mellom 8. og 14. april. Det var en samlet valgdeltagelse på 70,1 %.

Valgresultat 
Sluttresultat fra den finske valgmyndigheten:

Merknader
a. Ålands ene mandat gikk til listeforbundet mellom de ålandske partiene.

Referanser 

Valg i Finland
Valg i 2015
2015 i Finland
MS «Independence of the Seas»

MS «Independence of the Seas» er et cruiseskip i Freedom-klassen eid av Royal Caribbean International som ble operativt i april 2008. Skipet med 15 dekk har en kapasitet på 4 370 passasjerer og har en besetning på opptil 1 360 personer. Hun ble bygd ved Perno verft i Åbo i Finland som også bygde MS «Freedom of the Seas» og MS «Liberty of the Seas», som er hennes søsterskip i Freedom-klassen. Med sine 154 407 bruttotonn ble hun sammen med «Freedom of the Seas» og «Liberty of the Seas» det største cruiseskipet noensinne lagd. Hun er 339 meter lang og har en marsjfart på 21,6 knop (40,0 km/t). Skipet opererer fra Fort Lauderdale i Florida, USA.

«Independence of the Seas» er det tredje skipet i Freedom-klassen. I oktober 2009 overtok MS «Oasis of the Seas» (det første skipet i Oasis-klassen ) tittelen som verdens største skip.

Bildegalleri

Eksterne lenker 
 
 

Royal Caribbean Internationals skip
Skip fra 2008
Skip bygget i Finland
Artikler i sjøfart-prosjektet
Ari Pulkkinen

Ari Pulkkinen (født 1982 i Helsingfors) er en finsk spillmusikkomponist, musiker og lyddesigner. Han er mest kjent for musikken til spillet Angry Birds.

Biografi 
Pulkkinen begynte å spille piano som seksåring, og komponerte sin første sang når han var 12 år. Han var aktiv i Demoscenen der han  laget musikk ved hjelp av Tracker-programvare. Han vant mange konkurranser og lagde sitt første album til freeware-spillet Starfight VI: Gatekeepers i 1999. 

Mellom 2003 og 2008 var han ansatt som lydregissør i spillselskapet Frozenbyte. Der laget han blant annet soundtrackene til spillene Shadowgrounds, Shadowgrounds: Survivor og Trine. Deretter startet han sitt eget firma og har senere laget soundtrack og lyddesign til over 20 videospill, som Angry Birds, Dead Nation, Trine 2, Outland og Super Stardust HD. Ari gir ut musikken på sin egen label AriTunes.

Den 2. september 2011 ble Angry Birds-kjenningsmelodien fremført av London Philharmonic Orchestra. Dette var første gang Pulkkinens musikk ble spilt av et fullt orkester.

4. oktober 2011 vant Ari Best Finnish Game Developer in 2011 Award for sine bidrag til den finske spillindustrien.

Arbeider 
 Starfight VI: Gatekeepers (2000)
 Shadowgrounds (2005)
 Super Stardust HD (2007) 
 Shadowgrounds: Survivor (2007)
 Trine (2009)
 Angry Birds (2009)
 Dead Nation (2010)
 Outland (video game) (2011)
 Bike Baron (2011)
 Trine 2 (2011)
 Super Stardust Delta (2012)
 Trine 2: Goblin Menace (2012)
 Angry Birds Trilogy (2012)
 Resogun (2013)
 Trine 3: The Artifacts of Power (2015)

Eksterne lenker 
 
 

Finske komponister
Finske musikere
Fødsler i 1982
Rasmus Ankersen

Rasmus Ankersen (født 22. september 1983 i Herning) er en dansk forfatter og styreformann i FC Midtjylland. Ankersen har utgitt bøkene En vinders DNA, Leder DNA, Opdragelse af en vinder, Guldminerne og Sult i paradis på Forlaget Turbulenz. 

Ankersen jobber også som mentaltrener og sparringspartner for toppidrettsutøvere og ledere. En viktig basis for rådgivningen er at Ankersen har reist rundt i verden i seks måneder for å studere ekstreme prestasjonsmiljøer innen sport, blant annet jamaicansk sprint, russisk tennis og sørkoreansk golf

Ankersen er foredragsholder innen temaene motivasjon, vinnermentalitet og ledelse. I 2010 skrev Ankersen et innlegg i statsminister Lars Løkke Rasmussens bok Den danske drøm. Innlegget handlet om å skape sult i paradis, noe som ofte er tema for foredragene hans. Problemstillingen er hvordan man skal skape en brennende ambisjon uten at det er krise. I tillegg fokuserer han på at talent er overvurdert, og teknikker for å skape vinnere og motivere et team til topp prestasjoner.

Ankersen har bakgrunn som fotballspiller og innehar UEFAs A-trenerlisens. Etter at London-investoren Matt Benham kjøpte FC Midtjylland ble Ankersen hentet inn som styreformann. Duoen leder klubben med statistikk og nøkkeltall som mål på trenerens prestasjoner, ikke tabellplasseringen alene. Begrunnelsen er at tilfeldigheter kan avgjøre enkeltkamper, selv om prestasjonene isolert sett var gode nok til å vinne. I Midtjylland har tre viktige fokusområder vært å komme til flest mulig avslutninger innenfor sekstenmeteren, mye trening på dødballer og å unngå å hente spillere fra det overprisede danske markedet. I pausen på kampene mottar trenerne tekstmeldinger med statistikk som de kan bruke til å gi enkeltspillere forbedringstips til 2. omgang. Omleggingen av FC Midtjylland har ført klubben fra å være en middelmådighet i dansk fotball til å styre mot seriegull, foran mer pengesterke FC København. Benham bruker FC Midtjylland som uttestingsarena for prinsipper han vil innføre for å føre Matt Benhams andre klubb Brentford FC opp i Premier League.

Referanser

Eksterne lenker 
 
 

Danske fotballspillere
Danske fotballtrenere
Danske sakprosaforfattere
Fotballspillere for FC Midtjylland
Personer fra Herning
César Luis Menotti

César Luis Menotti (født 5. november 1938) er en argentinsk tidligere fotballtrener og spiller som blant annet trente . 

Han ledet nasjonen sin under VM i fotball 1978, der laget hans vant gull .

Referanser

Eksterne lenker 
 

Argentinske fotballtrenere
Argentinske fotballspillere
Trenere i Fotball-VM 1978
Trenere i Fotball-VM 1982
Fotballspillere for Rosario Central
Fotballspillere for Racing Club de Avellaneda
Fotballspillere for Boca Juniors
Fotballspillere for Santos FC
Fotballspillere for CA Juventus
Fotballtrenere for Newell's Old Boys
Fotballtrenere for Club Atlético Huracán
Fotballtrenere for FC Barcelona
Fotballtrenere for Boca Juniors
Fotballtrenere for Atlético de Madrid
Fotballtrenere for CA River Plate
Fotballtrenere for Peñarol
Fotballtrenere for CA Independiente
Fotballtrenere for UC Sampdoria
Fotballtrenere for Rosario Central
Fotballtrenere for Club Puebla
Fotballtrenere for Tecos FC
Trenere for Argentinas herrelandslag i fotball
Trenere for Mexicos herrelandslag i fotball
Personer fra Rosario
Fødsler i 1938
King Salmon

King Salmon er en by i Bristol Bay Borough i den amerikanske delstaten Alaska. Byen fungerer som administrasjonssenteret for nabofylket Lake and Peninsula Borough.

På 1930-tallet bygde amerikanske myndigheter en flynavigasjonssilo der King Salmon ligger i dag, og på begynnelsen av andre verdenskrig bygde U.S. Army Air Forces en flybase rundt denne siloen. På 1940 og 1950-tallet bygde U.S. Army Corps of Engineers en 25 kilometer lang vei fra King Salmon til Naknek, noe som førte flere folk til stedet.

King Salmon er nå et senter for kommersiell lakseindustri, samt sportsfisking, og ved byen finnes King Salmon lufthavn som har flygninger til andre steder i Alaska.

Referanser

Eksterne lenker
 Travel Alaska

Byer i Bristol Bay Borough
Byer i Alaska
Galena

Galena (Koyukon: Notaalee Denh) er en by i statistikkområdet Yukon-Koyukuk i den amerikanske delstaten Alaska. Per 2010 hadde byen 470 innbyggere.

Hundesledeløpet Iditarod går gjennom byen annen hvert år.

Referanser

Eksterne lenker
 Galena City School District
 uaf.edu, Galena: Nuclear Energy?
 Koyukuk National Wildlife Refuge
 Nowitna National Wildlife Refuge

Byer i Yukon-Koyukuk Census Area
Byer i Alaska
Courtney Barnett

Courtney Barnett (født 3. november 1988) er en australsk singer-songwriter fra Melbourne. Hun hadde pr. 2021 utgitt to EP-er og tre album, og er blitt omtalt som en av 2010-tallets svært lovende kvinnelige musikkartister i blant annet The New York Times og Rolling Stone.

Biografi
Courtney Barnett vokste opp i Sydney, og flyttet til Hobart som sekstenåring. Hun studerte siden ved University of Tasmania.

Karriere
Barnett var gitartist i det Melbourne-baserte grunge-bandet «Rapid Transit» fra 2010 til 2011. Bandet utga ett album på kassett. Fra 2011 til 2013 spilte hun gitar i bandet «Immigrant Union», hvor hun også var en av vokalistene. I denne perioden utga bandet albumet Anyway.

I 2012 utga hun sin debut-EP I've Got a Friend called Emily Ferris på sitt eget label «Milk! Records». Brent DeBoer, trommeslageren i Dandy Warhols, som tidligere hadde støttet opp om «Rapid Transit», spilte trommer på platen.

Året efter var Barnett gitarist på Jen Clohers studioalbum Blood Memory, som ble utgitt på hennes label. Samtidig utga hun selv sin annen EP, How to Carve a Carrot into a Rose, som mottok gode anmeldelser, og hvis spor «Avant Gardener» ble kåret til årets beste låt av Pitchfork Media. Hun utga derefter begge skivene samlet som The Double EP: A Sea of Split Peas, og mottok gode omtaler.

Barnetts debutalbum Sometimes I Sit and Think, and Sometimes I Just Sit ble utgitt 24. mars 2015, også det til gode anmeldelser. Musikkmagasinet Mojo mente at albumet avspeilet Barnetts sjarmerende og ironiske stil, men ikke nådde opp til EP-ene A Sea of Split Peas.

Band

Nåværende medlemmer
 Courtney Barnett – vokal og gitar
 Bones Sloane – bass, vokal
 Dave Mudie – trommer
 Dan Luscombe – gitar

Tidligere medlemmer
 Pete Convery – bass
 Alex Hamilton – gitar
 Alex Francis – gitar

Diskografi

Studioalbum

Samarbeider

Live-albumer

EP-er

Singler
 «History Eraser» - Milk!/Marathon/V2 (14. oktober 2013)
 «Pedestrian at Best» - Milk!/Marathon/V2 (16. februar 2015)

Referanser

Eksterne lenker 
 
 
 

Australske musikere
Personer fra Melbourne
Corning

Corning Inc. er en amerikansk produsent av glass, keramikk og lignende materialer, hovedsakelig for industriell og vitenskapelig anvendelse.

Selskapet ble grunnlagt som Bay State Glass Co. i Massachusetts i 1851.

Corning fabrikkerer blant annet Gorilla Glass.

Eksterne lenker 
 

Industriselskaper fra USA
Glassverk
Selskaper notert på New York Stock Exchange
Selskaper etablert i 1851
Knut Swane

Knut Swane (født 7. mars 1951 i Risør) er en norsk maler, bosatt på Nygårdsjøen i Gildeskål kommune. Han er mest kjent for sin nyekspresjonistiske kunst fra åttitallet, med akrylbilder malt i enkel stil med sterke farger og med elementer fra amerikansk popkunst og graffiti. I Norge deltok han to ganger på Høstutstillingen (1974 og 1978).

På åttitallet var nyekspresjonismen en toneangivende retning innenfor kunsten, og Swane er blitt beskrevet som den fremste blant nyekspresjonistene i Sverige. Han har bakgrunn fra Kunstakademiet i Stockholm (1977–1981), og etter endt utdanning bosatte han seg i Sverige. Kunsten hans ble svært godt mottatt av publikum, som elsket det naivistiske og enkle formspråket. Bildene solgte godt og verkene hans ble innkjøpt av blant annet Svensk Kulturråd, Museet for Moderna Konst i Stockholm samt Malmö museum. Han hadde også separatutstillinger i Stockholm, Amsterdam og New York.

I 1983 forlot han Stockholm og bosatte seg i New York. I denne perioden hadde han utstillinger i Oslo, Trondheim, Stockholm, Paris, Amsterdam og New York. Under dette toårige oppholdet, hadde han blant annet en separatutstilling i Eastman-Wahmendorf Gallery i New York. I 1985 flyttet han tilbake til Norge, og underviste noen år på Vestlandets Kunstakademi. Å komme tilbake til Norge beskrev han slik i 1989:

Senere flyttet Knut Swane til Oslo, og gjennom nittitallet hadde han jevnlige utstillinger i norske byer. De senere år har han vært engasjert i ulike kunstoppdrag, blant annet under Hilmarfestivalen i Steinkjer i 2012 der han deltok under sitt motto Alt kan males. Å dekorere hverdagsting med maling, har vært et av hans varemerker i mange år. Det var også tilfellet under et prosjekt i Risør i 2011, der oppdraget var å dekorere benkene på torget i Risør, og på et av Risørs bysymboler, «Risørflekken».

I en artikkel i Bergens Tidende reflekteres det over kunsten, slik den artet seg på 1980-tallet. I Bergen kunstmuseum ble det i mars 2010 vist malerier fra denne tidsepoken, deriblant kunst av Knut Swane. Kunsthistoriker Hans-Jakob Brun uttalte følgende om åttitallskunsten:

Noter

Referanser 

Norske billedkunstnere
Personer fra Risør kommune
Farestveit

Farestveit er en gårdsplass i Modalen kommune. Farestveit består av 8 gårder, I tillegg er det hyttetomter og eneboliger. Det er rundt 15 innbyggere lokalisert på Farestveit. Bestemoren til den amerikanske artisten Joni Mitchell kom herfra.

Bosetninger i Modalen
Pseudopachydema

Pseudopachydema er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Middelsstore (ca. 15 millimeter), avlange, noe hårete, rødbrune oldenborrer. "Snuten" (clypeus) er litt innbuktet i midten. Pronotum har rundede sider. Beina er kraftige, leggene (tibiae) kraftig utvidete mot spissen, på mellom- og bakbeina med to tverr-rader av, stive børster.

Utbredelse 
Slekten er utbredt i Kaukasus-fjellene i Armenia og Aserbajdsjan.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Gruppen Pachydemini 
 Slekten Pseudopachydema Balthasar, 1930
 Pseudopachydema caucasica Balthasar, 1930
 Pseudopachydema medvedevi Iablokoff-Khnzorian, 1971

Kilder 
 Marc Lacroix: hannetons.fr - Pseudopachydema. Med beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1930
Armenias insekter
Aserbajdsjans insekter
Rubilepis

Rubilepis er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Middelsstore (19-24 millimeter), avlange, noe hårete, rødbrune oldenborrer. Pronotum kan være svart. "Snuten" (clypeus) er avrunded trapesformet. Antennene er ti-leddete med en tre-leddet vifte. Pronotum har en knekk midt på sidekanten, foran og bak denne med nesten rettlinjet sidekant.

Utbredelse 
Artene er utbredt på det vestlige Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Rubilepis Dewailly, 1950
 Rubilepis bimaculata Dewailly, 1950
 Rubilepis camuseti Dewailly, 1950
 Rubilepis costata Lacroix, 1993

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1950
Diacucephalus

Diacucephalus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
En liten (ca. 9 millimeter), avlang oldenborre. "Snuten" (clypeus) har en U-formet innskjæring i midten. Pronotum er bredere enn dekkvingene, sidekanten er vinklet på midten, foran og bak dette nærmest rettlinjet. Dekkvingene er parallellsidige, tett og kraftig punktert. Antennene er ti-leddete med en tre-leddet vifte.

Utbredelse 
Artene er utbredt på det vestlige Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Diacucephalus Dewailly, 1950
 Diacucephalus vadoni Dewailly, 1950

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1950
Lichniopsoides

Lichniopsoides er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
En middelsstor (12 millimeter), gulbrun oldenborre. Forkroppen er tett hårete. Antennene er ti-leddete med en seks-leddet vifte. Dekkvingene spriker noe og dekker ikke midtlinjen av bakkroppen.

Utbredelse 
Arten er utbredt i Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eller underfamilien Pachydeminae)
 Slekten Lichniopsoides Martinez, 1953 
 Lichniopsoides breyeri Martinez, 1953

Kilder 
 Lacroix, M. Pachydeminae - hannetons.fr. Med beskrivelse av slekten

Eksterne lenker 
 

Oldenborrer
Biller formelt beskrevet i 1953
Argentinas insekter
Patrick Matthew

Patrick Matthew (1790–1874) var en britisk godseier og fruktbonde som 27 år før Charles Darwin og Alfred Russel Wallace utviklet idéer om naturlig seleksjon.

I boken On Naval Timber and Arboriculture (1831), med hovedtemaet dyrking av trær for skipsbygging, la Matthew til et appendix med beskrivelse av begrepet naturlig utvalg som en mekanisme i evolusjonen. Matthew videreutviklet ikke sine idéer om naturlig utvalg og publiserte ikke mer om temaet, så Darwin og Wallace ble kreditert for å være de første som publiserte evolusjonsteorien. Begge nektet for å ha kjent til Matthews idéer da de formulerte sine teorier.

Matthew skrev i On Naval Timber and Arboriculture (1831), s. 364:
«Det er en universell lov i naturen som virker i retning av å utforme hver reproduserende skapning slik at de er best mulig tilpasset de betingelser som arten, eller den organiserte materien, utsettes for, og som ser ut til å har til hensikt å finslipe de fysiske og mentale eller instinktive krefter slik at de når sitt høyeste perfeksjonsnivå, og til å fortsette med å gjøre det. Takket være denne loven opprettholder løven sin styrke, haren sin hurtighet og reven sin listighet.»

Referanser

Litteratur 
 Barker, J.E. (2001). «Patrick Matthew—Forest Geneticist (1790–1874)», Forest History Today.
 Dempster, W.J. (1996). Natural selection and Patrick Matthew: evolutionary concepts in the nineteenth century. The Pentland Press, Edinburgh.
 Wells, K.D. (1974). The historical context of natural selection: the case of Patrick Matthew. J. Hist. Biol. 6, 225–258.
 Zirkle, C. (1941). Natural selection before the Origin of Species. Proc. Am. Phil. Soc. 84, 71–123.

Eksterne lenker 
 
 Patrick Matthew Biography – UC Berkeley
 The Patrick Matthew Project – Lenker til Matthews tekster
 Natural Selection as a Creative Force – av Stephen Jay Gould
 

Evolusjonsbiologer
Solør videregående skole

Solør videregående skole ble etablert 1. august 2003 som en sammenslåing av de tidligere videregående skolene: Åsnes videregående skole, Våler videregående skole og Sønsterud skogskole. Skolen eies og driftes av Innlandet fylkeskommune.

Studiesteder 
Skolen har undervisningen fordelt på tre studiesteder, Flisa, Våler og Sønsterud. Skolen har til sammen 620 elever, som fordeler seg med 270 i Våler, 250 på Flisa og 100 på Sønsterud. Studiestedene ledes av hver sin assisterende rektor på rektors vegne.

Avdelinger 
Skolene inndelt i ti avdelinger, hvorav syv er pedagogiske relatert til utdanningsprogrammene og tre er serviceavdelinger relatert til kontoradministrasjon, internat, renhold og kantiner. Hver avdeling ledes av en avdelingsleder.

Eksterne lenker 
 Offisielle nettsider

Videregående skoler i Innlandet
Utdanningsinstitusjoner etablert i 2003
Byggverk i Åsnes
Byggverk i Våler (Hedmark)
Panír

Panír betyr ost, og stammer fra urdu og persisk. Ordet brukes ofte for å betegne ost som ikke er i fast form, for eksempel naturlig økologisk ost gjort om fra melk.

Eksterne lenker 
 

Oster
Det indiske kjøkken
Atanyproctus

Atanyproctus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små (8-11 millimeter), avlange, litt hårete, brunlige eller rødbrune oldenborrer. Antennene er ti-leddete med en fem-leddet vifte. Pronotum har rundede sider. Dekkvingene er parallellsidige.

Utbredelse 
Slekten er kjent fra Afghanistan og Iran.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Tanyproctini (eventuelt Pachydeminae)
 Slekten Atanyproctus Petrovitz, 1954 
 Atanyproctus afghanus Petrovitz, 1968
 Atanyproctus alexandri Petrovitz, 1965
 Atanyproctus ernae Petrovitz, 1980
 Atanyproctus miksici Petrovitz, 1965
 Atanyproctus opacipennis Petrovitz, 1968
 Atanyproctus simplicitarsis Petrovitz, 1954

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1954
Afghanistans fauna
Irans fauna
Parapetiia

Parapetiia er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
En liten (9-11 millimeter), lyst gulbrun oldenborre. Antennene er ti-leddete med en seks-leddet vifte.

Utbredelse 
Arten er kjent fra Bolivia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eller underfamilien Pachydeminae)
 Slekten Parapetiia Martinez, 1961 
 Parapetiia camba Martinez, 1961

Kilder 
 Lacroix, M. Pachydeminae - hannetons.fr. Med beskrivelse av slekten

Eksterne lenker 
 

Oldenborrer
Biller formelt beskrevet i 1961
Bolivias insekter
Jalalabadia

Jalalabadia er en slekt av biller med en enkelt art som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
En liten (6-8 millimeter), avlang oldenborre. "Snuten" (clypeus) er noe framskutt, avrundet trapesformet, litt innbuktet i spissen. Fasettøynene er ganske små. Antennene er ti-leddete med en seks-leddet vifte. Oversiden er uten hår bortsett fra spissen av dekkvingene.

Utbredelse 
Arten er beskrevet fra Afghanistan (ikke overraskende fra Jalalabad).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Tanyproctini (eventuelt Pachydeminae)
 Slekten Jalalabadia Petrovitz, 1967 
 Jalalabadia povolnyi Petrovitz, 1967

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1967
Afghanistans insekter
Pakora

Pakora eller pakoda (hindi पकोड़ा, tamil பக்கோடா urdu پکوڑا [pakōṛā], pl.  पकोड़े [pakōṛē]) er en indisk matrett som blir laget ved dypping av grønsaker eller kjøtt i ei røre av mel fra kikerter og frityrkokt i vegetabilsk olje. Grønnsaker som ofte blir brukt til pakora er blomkål, løk, aubergin, tomat, potet og spinat, mens kylling er et vanlig kjøttslag.

Pakora blir servert som et lite snacksmåltid, gjerne sammen med indisk te, eller som forrett. Retten er ofte en del av iftar, kveldsmåltidet der en bryter ramadan-fasten, for sørasiatiske muslimer. De er også utbredt som hurtigmat i Storbritannia, der de finnes både i indiske restauranter og i andre matutsalg som kiosker og matbutikker. I Skottland er det til og med utviklet en haggis-pakora.

Japansk tempura kan minna litt om pakora, men er mindre krydret.

Eksterne lenker 
 Oppskrift på løkkpakora (engelsk)
 Oppskrift på kyllingpakora  (engelsk)

Det indiske kjøkken
Hurtigmat